Beatissime Pater. Procurator Generalis Ordinis Beatae Mariae de Mercede ad pedes Sanctitatis vestrae humiliter provolutus exponit sui Ordinis Conventus per Europam constitutos, ob bella, pestilentiam, contributiones, subsidia, decimas & alias calamitates & infortunia a praedictis causis & aliis heu nimium notoriis derivantia, durâ premi paupertate, largitiones etiam fidelium esse maximoperè imminutas & fundos quoque & capitalia Missarum perpetuarum ex praenarratis, aliisque causis, aut in totum deperdita, aut magna ex parte detrita esse, & consumpta; quocirca idem Procurator pari humilitate exorat pro dictarum Missarum perpetuarum, quae usque ad praesentem diem celebrari debuissent, & celebratae non sunt, benigna condonatione & pro earundem Missarum moderatione & reductione in futurum .. - Mercedarios (Typis Reverendae Camerae Apostolicae, 1724)